Uradni list L 014 , 21/01/2004 str. 0010 - 0018



Direktiva Komisije 2004/2/ES z dne 9. januarja 2004 o spremembi direktiv Sveta 86/362/EGS, 86/363/EGS in 90/642/EGS glede najvišje mejne vrednosti ostankov za fenamifos (Besedilo velja za EGP) KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 86/362/EGS z dne 24. julija 1986 o določitvi najvišjih mejnih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2003/62/ES [2], in zlasti člena 10 Direktive, ob upoštevanju Direktive Sveta 86/363/EGS z dne 24. julija 1986 o določitvi najvišjih mejnih vrednosti ostankov pesticidov v in na živilih živalskega izvora [3], kakor je bila nazadnje spremenjena z Direktivo Komisije 2003/60/ES [4], in zlasti člena 10 Direktive, ob upoštevanju Direktive Sveta 90/642/EGS z dne 27. novembra 1990 o določitvi najvišjih mejnih vrednosti ostankov pesticidov v in na proizvodih rastlinskega izvora, vključno s sadjem in zelenjavo [5], kakor je bila nazadnje spremenjena z Direktivo Komisije 2003/69/ES [6], in zlasti člena 7 Direktive, ob upoštevanju naslednjega: (1) Pri žitu in proizvodih rastlinskega izvora, vključno s sadjem in zelenjavo, vrednosti ostankov odražajo uporabo najmanjših količin pesticidov, potrebnih za učinkovito varstvo rastlin, uporabljenih na tak način, da je vsebnost ostankov najmanjša možna in toksikološko sprejemljiva, ob upoštevanju zlasti varstva okolja in ocenjenega vnosa, ki so ga deležni potrošniki z zaužitjem hrane. Pri živilih živalskega izvora najvišje mejne vrednosti ostankov odražajo hranjenje živali z žiti in proizvodi rastlinskega izvora, ki so obdelani s pesticidi, in kadar je to relevantno, neposredne posledice uporabe veterinarskih zdravil. Najvišje mejne vrednosti ostankov (MRL) Skupnosti predstavljajo zgornjo mejo vsebnosti takšnih ostankov, za katere se lahko pričakuje, da bodo ugotovljeni v proizvodih, kadar je upoštevana dobra kmetijska praksa. (2) Najvišje mejne vrednosti ostankov se za pesticide nenehno pregledujejo in spreminjajo, zato da se upoštevajo nove informacije in podatki. Najvišje mejne vrednosti ostankov so določene na spodnji meji analitskega določanja, kadar pri registriranih uporabah fitofarmacevtskih sredstev ne pride do zaznavnih količin ostankov v živilskem proizvodu ali na njem, ali kadar ni registriranih uporab, ali kadar uporabe, ki so jih dovolile države članice, niso temeljile na potrebnih podatkih, ali kadar uporabe v tretjih državah, zaradi katerih pride do ostankov v živilskih proizvodih ali na njih, ki lahko gredo v promet na trgu Skupnosti, niso bile podprte s takimi potrebnimi podatki. (3) Glede fenamifosa je država članica obvestila Komisijo o svoji želji po revidiranju nacionalnih najvišjih mejnih vrednosti v skladu s členom 8 Direktive 90/642/EGS z vidika skrbi glede vnosa, ki so ga deležni potrošniki. Predlog za spremembo najvišjih mejnih vrednosti ostankov Skupnosti je bil predložen Komisiji. (4) Doživljenjska in kratkodobna izpostavljenost potrošnikov fenamifosu iz te direktive preko živilskih proizvodov je bila ponovno presojena in ocenjena v skladu s postopki in prakso Skupnosti, ob upoštevanju smernic, ki jih je objavila Svetovna zdravstvena organizacija [7]. Velja, da najvišje mejne vrednosti ostankov, določene v tej direktivi, ne bodo vodile do nesprejemljive izpostavljenosti potrošnikov. (5) Morebitna akutna izpostavljenost potrošnikov navedenim pesticidom preko živilskih proizvodov, ki mogoče vsebujejo ostanke, je bila ocenjena in ovrednotena v skladu s postopki in prakso Skupnosti, ob upoštevanju smernic, ki jih je objavila Svetovna zdravstvena organizacija. Ugotovljeno je, da prisotnost ostankov pesticidov na najvišji mejni vrednosti ostankov ali pod najvišjo mejno vrednostjo ostankov, predlagano v tej direktivi, ne bo imela akutnih toksičnih učinkov. (6) Preko Svetovne zdravstvene organizacije so bila opravljena posvetovanja s trgovinskimi partnerji Skupnosti glede najvišjih mejnih vrednosti ostankov, predlaganih v tej direktivi, in njihove opombe glede teh najvišjih mejnih vrednosti so bile upoštevane. (7) Mnenja Znanstvenega odbora za rastline so bila upoštevana, zlasti njegov nasvet in priporočila glede metodologije, ki jo je treba upoštevati za varstvo potrošnikov kmetijskih proizvodov, obdelanih s pesticidi. (8) Priloge k direktivam 86/362/EGS, 86/363/EGS in 90/642/EGS bi bilo zato treba ustrezno spremeniti. (9) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali – SPREJELA NASLEDNJO DIREKTIVO: Člen 1 Delu A Priloge II k Direktivi 86/362/EGS so dodane vrstice: "Ostanki pesticida | Najvišja mejna vrednost v mg/kg | Fenamifos (vsota fenamifosa in njegovega sulfoksida in sulfona, izražena kot fenamifos) | 0,02 Žita | Člen 2 Delu B Priloge II k Direktivi 86/363/EGS je dodana vrstica: "Ostanki pesticida | Najvišja mejna vrednost v mg/kg | V mesu, vključno z maščobo, mesnih izdelkih, klavničnih proizvodih in živalskih maščobah, kakor so navedeni v Prilogi I v okviru oznak KN 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 in 1602 | Za mleko in mlečne izdelke naveden v Prilogi I v okviru oznak KN 0401, 0402, 0405 00 in 0406 | V svežih jajcih brez lupin, v ptičjih jajcih in jajčnih rumenjakih, navedenih v Prilogi I v okviru oznak KN 0407 00 in 0408 | Fenamifos (vsota fenamifosa in njegovega sulfoksida in sulfona, izražena kot fenamifos) | 0,01 | 0,005 | 0,01 | Člen 3 Priloga II k Direktivi 90/642/EGS se spremeni: ""Najvišje mejne vrednosti ostankov za fenamifos v Prilogi k tej direktivi so dodane najvišjih mejnim vrednostim v Prilogi II k Direktivi 90/642/EGS."" Člen 4 Države članice sprejmejo in objavijo predpise, potrebne za uskladitev s to direktivo, najpozneje do 31. julija 2004. O tem takoj obvestijo Komisijo. Te predpise uporabljajo od 1. avgusta 2004. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice. Člen 5 Ta direktiva začne veljati sedmi dan po objavi v Uradnem listu Evropske unije. Člen 6 Ta direktiva je naslovljena na države članice. V Bruslju, 9. januarja 2004 Za Komisijo David Byrne Član Komisije [1] UL L 221, 7.8.1986, str. 37. [2] UL L 154, 21.6.2003, str. 70. [3] UL L 221, 7.8.1986, str. 43. [4] UL L 155, 24.6.2003, str. 15. [5] UL L 350, 14.12.1990, str. 71. [6] UL L 175, 15.7.2003, str. 37. [7] Smernice za napovedovanje vnosa ostankov pesticidov s hrano (revidirane), ki jih je pripravlja GEMS/Program za hrano v sodelovanju z Odborom Codex za ostanke pesticidov, ki jih je objavila Svetovna zdravstvena organizacija leta 1997 (WHO/FSF/FOS/97.7). -------------------------------------------------- PRILOGA "Skupine in primeri posameznih proizvodov, za katere veljajo najvišje mejne vrednosti ostankov | Ostanki pesticidov in najvišje mejne vrednosti ostankov (mg/kg) | Fenamifos (vsota fenamifosa in njegovega sulfoksida in sulfona, izražena kot fenamifos) | 1.Sadje, sveže, posušeno ali nekuhano, konzervirano z zamrzovanjem, ki ne vsebuje dodanega sladkorja; orehi (i)CITRUSI | 0,02 | Grenivke | | Limone | | Limete | | Mandarine (vključno s klementinami in drugimi hibridi) | | Pomaranče | | Pomelo | | Drugo | | (ii)OREHI (olupljeni ali neolupljeni) | 0,02 | Mandeljni | | Brazilski orešček | | Indijski (kašev) orešček | | Kostanj | | Kokosov oreh | | Lešniki | | Makadamija | | Pekan/ameriški oreh | | Pinjole | | Pistacije | | Orehi | | Drugo | | (iii)PEČKATO SADJE | 0,02 | Jabolka | | Hruške | | Kutina | | Drugo | | (iv)KOŠČIČASTO SADJE | 0,02 | Marelice | | Češnje | | Breskve (vključno z nektarinami in podobnimi hibridi) | | Slive | | Drugo | | (v)JAGODIČJE IN DROBNO SADJE | 0,02 | (a)Namizno grozdje in grozdje (za vino) | | Namizno grozdje | | Grozdje (za vino) | | (b)Jagode (ne gozdne) | | (c)Sadeži grmovnic (ne gozdnih) | | Robide | | Ostrožnice (robide) | | Loganove robide | | Maline | | Drugo | | (d)Drugi drobni sadeži in jagodičevje (ne gozdni) | | Borovnice | | Brusnice | | Ribez (rdeči, črni in beli) | | Kosmulje | | Drugo | | (e)Gozdno jagodičje in gozdni sadeži | | (vi)MEŠANO | | Avokado | | Banane | 0,05 | Dateljni | | Smokve | | Kivi | | Kumkvat | | Liči | | Mango | | Olive | | Pasijonka | | Ananas | | Granatno jabolko | | Drugo | 0,02 | 2.Zelenjava, presna ali nekuhana, zamrznjena ali suha (i)KORENINASTA IN GOMOLJASTA ZELENJAVA | | Rdeča pesa | | Korenje | 0,05 | Gomoljna zelena | | Hren | | Topinambur | | Pastinak | | Peteršilj - koren | | Redkev | | Črni koren | | Sladki krompir | | Koleraba | | Repa | | Jam | | Drugo | 0,02 | (ii)ČEBULASTA ZELENJAVA | 0,02 | Česen | | Čebula | | Šalotka | | Spomladanska čebula | | Drugo | | (iii)PLODOVKE | | (a)Razhudniki | | Paradižnik | 0,05 | Paprika | 0,1 | Jajčevci | 0,05 | Drugo | 0,02 | (b)Bučnice – užitna lupina | | Kumare | 0,05 | Kumarice za vlaganje | | Bučke | 0,05 | Drugo | 0,02 | (c)Bučnice – neužitna lupina | | Melone | 0,05 | Buče (velikanke) | | Lubenice | 0,05 | Drugo | 0,02 | (d)Sladka koruza | 0,02 | (iv)KAPUSNICE | | (a)Cvetoče kapusnice | 0,02 | Brokoli (vključno Calabrese) | | Cvetača | | Drugo | | (b)Glavnate kapusnice | | Brstični ohrovt | 0,05 | Glavnato zelje | 0,05 | Drugo | 0,02 | (c)Listnate kapusnice | 0,02 | Kitajski kapus | | Kodrolistni ohrovt | | Drugo | | (d)Kolerabice | 0,02 | (v)LISTNA ZELENJAVA IN SVEŽA ZELIŠČA | 0,02 | (a)Zelena solata in podobno | | Kreša | | Motovilec | | Zelena solata | | Endivija (širokolistna endivija) | | Drugo | | (b)Špinača in podobno | | Špinača | | Blitva | | Drugo | | (c)Vodna kreša | | (d)Radič za siljenje (Witloof) | | (e)Zelišča | | Prava krebuljica | | Drobnjak | | Peteršilj | | Listna zelena | | Drugo | | (vi)STROČNICE (sveže) | 0,02 | Fižol (s stroki) | | Fižol (brez strokov) | | Grah (s stroki) | | Grah (brez strokov) | | Drugo | | (vii)STEBELNA ZELENJAVA (sveža) | 0,02 | Beluši | | Kardij | | Listna zelena | | Komarček | | Artičoke | | Por | | Rabarbara | | Drugo | | (viii)GOBE | 0,02 | (a)Gojene gobe | | (b)Gozdne gobe | | 3.Stročnice | 0,02 | Fižol | | Leča | | Grah | | Drugo | | 4.Oljnice | 0,05 | Laneno seme | | Zemeljski oreščki | | Makovo seme | | Sezamovo seme | | Sončnično seme | | Seme oljne ogrščice | | Soja | | Gorčično seme | | Seme bombaževca | | Drugo | | 5.Krompir | 0,02 | Zgodnji krompir | | Pozni krompir | | 6.Čaj (suhi listi in stebelca, fermentiran ali drugačen, Camellia sinensis) | 0,05 | 7.Hmelj (sušeni), vključno s hmeljnim granulatom in nekoncentriranim prahom | 0,05 | --------------------------------------------------